Diari Oficial de la Generalitat Valenciana


Sumari del DOGV 4949, del 18-02-2005 (2005/1757)

RESOLUCIÓ de 4 de febrer de 2005, del conseller de Sanitat, sobre la sol·licitud d'autorització d'una nova oficina de farmàcia en aplicació del mòdul turístic en el municipi d'Oliva (València).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4949

Data del DOGV
:   18-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1757


Data del document
:   04-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Oliva
    * legislació farmacèutica
    * procediment administratiu
    * farmacologia

RESOLUCIÓ de 4 de febrer de 2005, del conseller de Sanitat, sobre la sol·licitud d'autorització d'una nova oficina de farmàcia en aplicació del mòdul turístic en el municipi d'Oliva (València). [2005/1757]
  
Expedient iniciat a instància de Vicente Miguel Andrés Alcalá, en data de 6 de maig de 2004, a fi de sol·licitar l'autorització d'una nova oficina de farmàcia en el municipi d'Oliva, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.
  
El tràmit de l'expedient es va posar de manifest als farmacèutics del municipi d'Oliva. Van formular un escrit d'oposició a la concessió de l'autorització sol·licitada Miguel Ramón Mancebo Monge en nom i representació de José Pedro Ruiz Climent, i José Romualdo García Plá en nom i representació de M. Vicenta Llorca Bertomeu, M. Dolores Gimenez Mas, José Pedro Ruiz Climent, Fernando Galiano Salgado, Consuelo Aparisi Roselló, Alfonso Ronda Tormo, Angela Escrivá Moscardó i Fernando Martí Mascarell.
  
A l'expedient s'aporta un certificat expedit pel delegat provincial de l'INE a València sobre nombre de vivendes no principals, un certificat expedit per l'Agència Valenciana de Turisme de la Generalitat Valenciana sobre el nombre de places hoteleres, de càmpings i d'apartaments, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda», i tenint en compte que «per a això, es consideraran segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals», es deduïx que:
  
- vivendes: 5431 + 2507 € 304 = 7.634 vivendes
  
- 7.634 vivendes de segona residència x 0,2 x 4 = 6.107,3 habitants.
  
- places: (603 + 5.086 + 1.600) x 0,2 = 7.289 x 0,2 = 1.457,8 habitants.
  
- total: 7.565 habitants.
  
Per tant, en total, dels 7.565 habitants estacionals acreditats, en aplicació del mòdul turístic s'obtindran 2 autoritzacions de nova oficina de farmàcia; ara bé, les noves oficines de farmàcia s'adjudicaran d'acord amb els articles 6 i següents del Decret 149/2001, de 5 d'octubre, que establix el procediment d'autorització de noves oficines de farmàcia, en el concurs que s'inicie l'any que ve, atenent la puntuació obtinguda d'acord amb el barem de mèrits i no directament al sol·licitant.
  
En el municipi d'Oliva la proporció habitant/farmàcia basada en el mòdul general ha sigut ajustada i ha conduït a la Resolució de 30 de setembre de 2004 d'esta conselleria, que determina el nombre de noves oficines de farmàcia necessàries per a oferir una atenció farmacèutica adequada a la població. En conseqüència, s'aplica el mòdul turístic complementari, tenint en compte la població estacional calculada, que s'ha xifrat en 7.565 habitants.
  
Consultats la Comissió d'Actualització del Mapa de Zones Farmacèutiques i l'Ajuntament d'Oliva, les oficines de farmàcia autoritzades hauran d'ubicar-se en la zona definida pel terme municipal d'Oliva, excloent-ne el nucli urbà delimitat per la carretera de Piles, el passeig Joan Fuster, el camí de les Passadores, el c/ Joan Roís de Corella, l'av. del Morer, l'av. Sisteron, l'av. de l'Agermanament, la Ronda Sud, el camí Vell de Dénia i CN 232 a Alacant.
  
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que s'establisquen reglamentàriament. Com a desplegament, el Decret 149/2001, que establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries, tant en aplicació del mòdul general, com en aplicació del mòdul turístic, en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.
  
Les autoritzacions esmentades s'adjudicaran d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre. No és, per tant, admissible la pretensió del sol·licitant que li siga autoritzada l'obertura prescindint del procediment d'adjudicació. En conseqüència, resolc:
  
Concedir l'autorització administrativa per a l'establiment de dues (2) noves oficines de farmàcia en el municipi d'Oliva en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Denegar a Vicente Miguel Andrés Alcalà l'autorització individual per a l'obertura d'una de les autoritzacions esmentades, que hauran d'adjudicar-se d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre.
  
Ordenar l'acumulació de les autoritzacions concedides per mitjà de la present resolució a les concedides mitjançant la resolució d'esta conselleria de data 30 de setembre de 2004, que determina el nombre de noves oficines de farmàcia necessàries per a oferir una atenció farmacèutica adequada a la població en aplicació del mòdul general, per tal que s'adjudiquen en un sol procediment.
  
Esta resolució s'ha de publicar en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar un recurs contenciós administratiu en el termini de dos mesos, comptats a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
València, 4 de febrer del 2005.- El conseller: Vicente Rambla Momplet.